|  |  |  |  |  |
| --- | --- | --- | --- | --- |
|  | |  |  | |
|  | |
| **ΕΛΛΗΝΙΚΗ ΔΗΜΟΚΡΑΤΙΑ** | |  | Κομοτηνή, 11-06- 2015 | |
| **ΠΕΡΙΦΕΡΕΙΑ**  **ΑΝΑΤΟΛΙΚΗΣ ΜΑΚΕΔΟΝΙΑΣ – ΘΡΑΚΗΣ** | |  | Αριθ. Πρωτ.: οικ. 3462 | |
| **ΓΡΑΦΕΙΟ ΠΕΡΙΦΕΡΕΙΑΡΧΗ** | |  |  | |
| **Ταχ. Δ/νση**  **Ταχ. Κώδικας**  **Πληροφορίες**  **Τηλέφωνο**  **ΦΑΞ**  **E-mail** | :Γ. Κακουλίδου 1, Κομοτηνή  : 69100  : Γραφείο Περιφερειάρχη  : 25313-52100-2  : 25313-52155  : periferiarxis@pamth.gov.gr | **ΠΡΟΣ:**      **ΚΟΙΝ:** | | 1. Υπουργό Παραγωγικής Ανασυγκρότησης, Περιβάλλοντος και Ενέργειας, κ. Παναγιώτη Λαφαζάνη, Αμαλιάδος 17, 11523, Αθήνα 2. Ειδική Γραμματέας Διαχείρισης Τομεακών ΕΠ του ΕΤΠΑ, κ. Φωτονιάτα Ευγενία, Υπουργείο Οικονομίας, Υποδομών, Ναυτιλίας και Τουρισμού, Νίκης 5/7, 10180, Αθήνα 3. Πρόεδρο ΔΕΠΑ, κ. Γιώργο Σπανούδη, Δημόσια Επιχείρηση Αερίου Α.Ε., Μαρίνου Αντύπα 92, 141 21, Ν. Ηράκλειο Αττικής |
|  |  | Όπως Πίνακας Αποδεκτών |
|  |  |  |

**Θέμα: Ανυπαρξία δικτύου παροχής φυσικού αερίου για οικιακούς χρήστες στις μεγάλες πόλεις της ΠΑΜ-Θ παρά τη διέλευση των κεντρικών αγωγών.**

Αξιότιμε κ. Υπουργέ,

Είναι γνωστό ότι η Περιφέρεια Ανατολικής Μακεδονίας - Θράκης είναι ο χώρος από τον οποίο διέρχονται όσοι αγωγοί εισέρχονται στην Ελλάδα για την παροχή φυσικού αερίου και θα διέρχονται όσοι αγωγοί φυσικού αερίου ή πετρελαίου θα εισέρχονται στην χώρα λόγω της γεωγραφικής της θέσης. Ονομαζόμαστε, εδώ και πάρα πολλά χρόνια, **“ενεργειακός κόμβος”.** Όμως, η ενέργεια που διέρχεται μέσα από τους αγωγούς και η οποία επιβαρύνει ολόκληρες περιοχές, επιβραδύνει την ανάπτυξη, διαιρεί τον αναπτυξιακό χώρο, δημιουργεί προβλήματα επικοινωνίας, απωθεί και περιορίζει την επέκταση των οικισμών, παρά ταύτα δεν υπάρχει δυνατότητα για οικιακή χρήση ως τώρα από τους κατοίκους της ΠΑΜ-Θ.

Παρότι χρησιμοποιούμαστε ως “ενεργειακός κόμβος” φυσικού αερίου αποκλειόμαστε της οικιακής χρήσης του με ένα τρόπο ο οποίος ηθικά αλλά και από πλευράς δικαίου δεν είναι αποδεκτός πλέον από την κοινωνία μας. Εκτός τούτου, η περιοχή μας η οποία έχει χειμώνα διάρκειας περίπου οκτώμισι (8.5) μηνών και στην οποία καταγράφονται ιδιαίτερα χαμηλές θερμοκρασίες, καταναλώνει τεράστιες ποσότητες πετρελαίου και εμμέσως **πληρώνει φόρους που τους υπολογίζουμε περί τα 250 εκατομμύρια ευρώ**. Εννοούμε, έμμεσους φόρους. Αντίστοιχα, περιοχές που καταναλώνουν φυσικό αέριο του οποίου η τιμή είναι μισή, και από πλευράς φόρου και από πλευράς πραγματικού κόστους, σε σχέση με την τιμή απόκτησης του πετρελαίου θέρμανσης ενώ ταυτόχρονα έχουν και πολύ μικρότερο χειμώνα και αντίστοιχα υψηλότερες θερμοκρασίες πληρώνουν έμμεσους φόρους που μετά βίας ανέρχονται στο 1/10 του κόστους των φόρων που πληρώνει ένα νοικοκυριό στην περιοχή μας. Πέραν της χρήσης της περιοχής μας για την διέλευση όλων των αγωγών έχουμε **προφανή άνιση φορολογική μεταχείριση.**

Η ΔΕΠΑ εως αυτή τη χρονική στιγμή δεν έχει προχωρήσει στη σύσταση ΕΠΑ στην Ανατολική Μακεδονία και Θράκη. Παρότι δύο φορές διεξήχθη ο αντίστοιχος διαγωνισμός με ένα υπάρχον πλαίσιο το οποίο προφανώς δε δημιουργεί τις προϋποθέσεις, οι διαγωνισμοί αυτοί κατέστησαν άγονοι. Όμως, είναι προκλητικά άδικο, θα λέγαμε, το γεγονός ότι οι πολίτες της ΠΑΜ-Θ πληρώνουν 250 εκ ευρώ ετησίως για εμμέσους φόρους ενώ η Περιφέρειά μας αποτελεί το σημείο διέλευσης όλων των αγωγών και την ίδια στιγμή να μην διορθώνεται το νομικό πλαίσιο ή να μην εξευρίσκεται εναλλακτική λύση.

Με την παρούσα επιστολή και λαμβάνοντας υπόψη, ότι το σύνολο της κοινωνίας αλλά και των θεσμικών φορέων θεωρεί ότι πρέπει να αποκατασταθεί η αδικία και ότι δεν θα ανεχθεί τη διέλευση άλλων αγωγών αν δεν υπάρξει διόρθωση ως προς το ζήτημα της οικιακής χρήσης αλλά και των ανταποδοτικών τελών θα θέλαμε να τονίσουμε τα εξής:

1. Πρέπει άμεσα από το νέο ΕΣΠΑ 2014-2020 να δρομολογηθεί η επέκταση των δικτύων σε όλες τις μεγάλες πόλεις της Περιφέρειάς μας που βρίσκονται κατά μήκος ένθεν και ένθεν του συγκεκριμένου αγωγού δηλαδή της Κομοτηνής, της Ξάνθης, της Καβάλας, της Δράμας, της Αλεξανδρούπολης και της Ορεστιάδας σε πρώτη φάση.
2. Να δημιουργηθεί ΕΠΑ αφού προηγουμένως τροποποιηθεί η σχετική νομοθεσία και αφού δοθεί η ορθή εικόνα ότι ούτε η Ευρωπαϊκή Ένωση μπορεί να χρησιμοποιεί μια περιοχή και στη συνέχεια να οχυρώνεται σε όρους ανταγωνισμού που είναι προκλητικά άδικοι για την εκείνη.
3. Υπάρχει ένας πρώτος σχεδιασμός για την περιοχή που μέσα από το τομεακό πρόγραμμα του ΕΣΠΑ 2014-2020 συμπεριλαμβάνει την κατασκευή μικρής κλίμακας δικτύων οικιακής χρήσης για την Αλεξανδρούπολη, την Κομοτηνή και τη Δράμα και που παραλείπει άλλα σημεία διέλευσης προκαλώντας μεγάλη ζημία άλλων τοπικών κοινωνιών της Περιφέρειάς μας, της Ξάνθης της Καβάλας και της Ορεστιάδας, σε πρώτη φάση. Αυτό πρέπει να διορθωθεί άμεσα. Η Περιφέρειά μας είναι διατεθειμένη να συμβάλει χρηματοδοτικά σε αυτό, διαμέσου του ΕΠ του νέου ΕΣΠΑ 2014-2020.
4. Επιβάλλεται να υπάρξει πρόνοια για ανταποδοτικά τέλη και ναι μεν υπάρχει μια ευρεία οδηγία στην Ευρωπαϊκή Ένωση η οποία αναφέρει το αντίθετο, προφανώς όμως η συγκεκριμένη οδηγία δε μπορεί να έχει αποικιοκρατικό χαρακτήρα σε βάρος του τόπου μας εκτός αν προβλεφθεί ότι θα υπάρξει ένα πάγιο ανταποδοτικό τέλος ή ευρεία παροχή κοινωνικής ευθύνης ώστε να εξισορροπείται η υστέρηση στην ανταποδοτικότητα της ανάπτυξης που μας επιφέρει η διέλευση των αγωγών.

Κ. Υπουργέ, η Περιφέρειά μας και οι κάτοικοί της για το θέμα αυτό, αισθάνονται έντονα το αίσθημα της αδικίας από την συνέχιση της υφιστάμενης κατάστασης.

Παρακαλούμε να δώσετε τις σχετικές εντολές τόσο για τις νομοθετικές διορθώσεις όσο και για την επέκταση των δικτύων προς οικιακή χρήση.

Με εκτίμηση,

Γεώργιος Παυλίδης

Περιφερειάρχης Αν. Μακεδονίας και Θράκης

**ΠΙΝΑΚΑΣ ΑΠΟΔΕΚΤΩΝ**

**Βουλευτές Ν. Δράμας**

1. Βουλευτής κ. Καραγιαννίδη Χρήστο
2. Βουλευτής κ. Κυριαζίδη Δημήτριο
3. Βουλευτής κ. Χαρακίδη Κυριάκο

**Βουλευτές Ν. Έβρου**

1. Βουλευτής κ. Καϊσα Γεώργιο
2. Βουλευτής κ. Γκάρα Αναστασία (Νατάσα)
3. Βουλευτής κ. Ρίζο Δημήτριο
4. Βουλευτής κ. Δημοσχάκη Αναστάσιο

**Βουλευτές Ν. Καβάλας**

1. Βουλευτής κ. Εμμανουηλίδη Δημήτριο
2. Βουλευτής κ. Ιωαννίδη Ηλίας
3. Βουλευτής κ. Τσανάκα Αλεξάνδρα
4. Βουλευτής κ. Παναγιωτόπουλο Νικόλαο

**Βουλευτές Ν. Ξάνθης**

1. Βουλευτής κ. Γιαννακίδη Ευστάθιο
2. Βουλευτής κ. Ζεϊμπέκ Χουσεΐν
3. Βουλευτής κ. Κοντό Αλέξανδρο

**Βουλευτές Ν. Ροδόπης**

1. Βουλευτής κ. Μουσταφά Μουσταφά
2. Βουλευτής κ. Καρά Γιουσούφ Αϊχαν
3. Βουλευτής κ. Στυλιανίδη Ευριπίδη

**Χωρικοί Αντιπεριφερειάρχες ΠΑΜ-Θ**

1. Αντιπεριφερειάρχης Ν. Έβρου, κ. Πέτροβιτς Δημήτριος
2. Αντιπεριφερειάρχης Ν. Ροδόπης, κ. Μέτιος Χρήστος
3. Αντιπεριφερειάρχης Ν. Ξάνθης, κ. Ζαγναφέρη Κωνσταντίνο
4. Αντιπεριφερειάρχης Ν. Καβάλας, κ. Μαρκόπουλο Θεόδωρο
5. Αντιπεριφερειάρχης Ν. Δράμας, κ. Πατακάκης Ανάργυρος

**Θεματικοί Αντιπεριφερειάρχες ΠΑΜ-Θ**

1. Αντιπεριφερειάρχης Τουρισμού, κ. Αμοιρίδη Μιχαήλ
2. Αντιπεριφερειάρχης Αγροτικής Οικονομίας, κ. Παπαδόπουλος Σωτήριος
3. Αντιπεριφερειάρχης Υγείας & Κοινωνικής Αλληλεγγύης, κ. Γεωργιτσόπουλος Χρήστος
4. Αντιπεριφερειάρχης Οικονομικών, κ. Κατραντζή Μουσταφά
5. Αντιπεριφερειάρχης Ανάπτυξης & Εξυπηρέτησης των Πολιτών, κ. Εξακουστός Κων/νος
6. Αντιπεριφερειάρχης Πολιτισμού, Περιβάλλοντος, κ. Ζάχαρη Ζηνοβία

**Περιφερειακή Ένωση Δήμων ΠΑΜ-Θ**

1. Πρόεδρο ΠΕΔ, κ. Λαμπάκη Ευάγγελο

**Επιμελητήρια ΠΑΜ-Θ**

1. Πρόεδρο Τεχνικού Επιμελητηρίου, Παράρτημα Αν. Μακεδονίας, κ. Κυριαζίδη Δημήτρη
2. Πρόεδρο Τεχνικού Επιμελητηρίου, Παράρτημα Θράκης, κ. Παπαθανασίου Νικόλαο
3. Πρόεδρο Επιμελητηρίου Δράμας, κ. Γεωργιάδη Στέφανο
4. Πρόεδρο Επιμελητηρίου Καβάλας, κ. Τσατσούλη Άγγελο
5. Πρόεδρο Επιμελητηρίου Ξάνθης, κ. Μωραϊτη Στέλιο
6. Πρόεδρο Εμπορικού Βιομηχανικού Επιμελητηρίου Ροδόπης, κ. Αγγελίδη Νικόλαο
7. Πρόεδρο Επιμελητηρίου Έβρου, κ. Τοψίδη Χριστόδουλο
8. Πρόεδρο Επαγγελματικού Βιοτεχνικού Επιμελητηρίου Ροδόπης, κ. Αργυρόπουλο Αργύρη
9. Πρόεδρο Εμπορικού – Βιομηχανικού Επιμελητηρίου Ροδόπης, κ. Αγγελίδη Νικόλαο